laion/Wikipedia-Exotic huggingface dataset:
החיים קשים

החיים קשים הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 1993 חברת התקליטים NMC, והוא נכלל כרצועה הרביעית באלבום האולפן השלישי של הזמר, "תגיד לי מה אתה מרגיש". השיר נכתב, הולחן והופק על ידי אולארצ'יק. הוא הוצג כמועמד לכניסה למצעד הפזמונים השבועי של רשת ג' ב-16 במאי 1993. בשבוע לאחר מכן דורג במקום ה-19 (הכניסה הגבוהה ביותר למצעד באותו השבוע). ב-6 ביוני עלה למקום ה-12 – המיקום הגבוה ביותר אליו הגיע. ב-11 ביולי, לאחר שבעה שבועות צעידה, יצא מהדירוג השבועי. במצעד הפזמונים של שנת ה'תשנ"ג דורג במקום ה-40. המצעד השבועי של רשת ג' מתאריך 16 במאי 1993, פזמונט המצעד השבועי של רשת ג' מתאריך 23 במאי 1993, פזמונט המצעד השבועי של רשת ג' מתאריך 6 ביוני 1993, פזמונט המצעד השבועי של רשת ג' מתאריך 11 ביולי 1993, פזמונט מצעד השנתי תשנ"ג (1993), פזמונט
טלפון לווייני

טלפון לוויני הוא סוג של טלפון סלולרי המתחבר לטלפונים אחרים או לרשת הטלפוניה באמצעות רדיו דרך לוויינים הסובבים סביב כדור הארץ במקום באמצעות אתרים סלולריים יבשתיים. היתרון של טלפון לווייני הוא שהשימוש בו אינו מוגבל לאזורים המכוסים במגדלי סלולר. ניתן להשתמש בו ברוב או בכל המיקומים הגאוגרפיים על פני כדור הארץ. למכשירי טלפון לווייני מוקדמים היו גודל ומשקל דומים לאלו של טלפונים סלולריים בסוף שנות השמונים או תחילת שנות התשעים, בדרך כלל הם היו עם אנטנה גדולה נשלפת. טלפונים לווייניים חדשים יותר דומים בגודלם לטלפון סלולרי רגיל בעוד שבחלקם אין הבדל מובחן מטלפון חכם רגיל. טלפונים לווייניים פופולריים במסעות לאזורים מרוחקים שבהם שירות סלולרי יבשתי אינו זמין. ניתן לסווג מערכות טלפון לווייניות לשני סוגים: מערכות המשתמשות בלוויינים במסלול גאוסטציונרי גבוה, 35,786 קילומטרים מעל פני כדור הארץ, ומערכות המשתמשות בלוויינים במסלול נמוך של כדור הארץ (LEO), 640-1,120 קילומטרים מעל כדור הארץ. במדינות מסוימות, החזקת טלפון לווייני אינה חוקית. אותות הטלפונים הלווייניים יעקפו בדרך כלל מערכות טלקום מקומיות, וימנעו צנזורה וניסיונות האזנת סתר, מה שהוביל כמה סוכנויות ביון להאמין שטלפונים לווייניים מסייעים לפעילות טרור. הגבלות קיימות גם במדינות המנוהלות על ידי משטרים של ממשלות מדכאות כדרך לחשוף סוכנים חתרניים בתוך ארצם וגם למקסם את השליטה במידע שיוצא מהמדינה. מדיה וקבצים בנושא טלפון לווייני בוויקישיתוף "New Satellite Phone Runs Windows Mobile". Gearlog. אורכב מ-המקור ב-1 בינואר 2010. {{cite web}}: (עזרה) "CTIA 2008: MSV Makes "Lost" Satellite Phone Real". Gearlog. אורכב מ-המקור ב-3 בינואר 2010. {{cite web}}: (עזרה) Hossain, Moazzem (24 בספטמבר 2002). "Bangladesh jails Indian rebel chief". BBC News. ארכיון מ-18 במאי 2009. נבדק ב-4 בינואר 2010. {{cite news}}: (עזרה) "How illegal sat phones are a big headache for intelligence agencies". Rediff. ארכיון מ-14 בנובמבר 2017. נבדק ב-2017-11-13. {{cite news}}: (עזרה) "Countries Where Satellite Phones Are Banned or Restricted". Blog - Telestial (באנגלית אמריקאית). 2017-11-08. ארכיון מ-14 בנובמבר 2017. נבדק ב-2017-11-13. {{cite news}}: (עזרה)
בן בסט (שיר)

"בן בסט" הוא סינגל שהוקלט על ידי הזמר הישראלי אלון אולארצ'יק בהשתפות להקת שפתיים ומיטל טרבלסי. את השיר הוציאה לאור בשנת 1993 חברת התקליטים NMC, והוא נכלל כרצועה השלישית באלבום האולפן השלישי של אולארצ'יק, "תגיד לי מה אתה מרגיש". את השיר כתב, הלחין והפיק אולארצ'יק. השיר מתאר מפגש רומנטי בין גבר לבין ירדנה המתגוררת ברחוב הפעמונים תשע ביפו. השיר מתאר את השלבים הראשונים של המפגש בין זוג האוהבים, ורומז להמשכו של המפגש במילות הסיום: "רגע, רגע, רגע כדי להימנע מפגע / לא לשכוח כובע שיגן ולא משמש". על כתיבת השיר סיפר אולארצ'יק: נסעתי על אופניים ברחוב סלמה בת"א כשפני מועדות לאודיטוריום של יפו ד' (השתתפתי בפסטיגל). כדי לא לשכוח איפה לפנות שמאלה שיננתי באוזניי עצמי את הוראות ההגעה: "יפו ד' שמאלה הפעמונים 9", וגם כן ראיתי חנות בשם "בן בסט חלקי חילוף למכוניות" בדרכי. זיהום האוויר בגוש דן גורם לדברים להתערבב בצורה בלתי נצפית והזויה ומצאתי את עצמי שר בתוך הווקמן שאני מסתובב איתו תמיד את הפזמון: "יפו ד' שמאלה הפעמונים 9 בן בסט". שתי הערות: 1. מסתבר שזה בכלל רחוב הפעמונית 9, ולא כמו שחשבתי. 2. לבעל החנות קוראים בן-BEST ולא בן-BASAT הוא אחר כך התלונן על זה בתוכנית רדיו. — אלון אולארצ'יק בפורום ynet השיר מורכב משבעה בתים בני שורה אחת כל אחד, שאחריהם שני בתים בני שתי שורות כל אחד. לאחר כל בית מושמע הפזמון החוזר, הכולל את השם "בן בסט" ארבע פעמים. בביצוע השיר מושמע כל בית שלו פעמיים, תחילה בפי אולארצ'יק ואחר כך בפי להקת "שפתיים". כך גם הפזמון החוזר. השיר הוצג כמועמד לכניסה למצעד הפזמונים השבועי של רשת ג' ב-6 ביוני 1993. בשבוע לאחר מכן דורג במקום ה-12 (הכניסה הגבוהה לשבוע). ב-27 ביוני עלה למקום הרביעי – המיקום הגבוה ביותר אליו הגיע. ב-15 באוגוסט, לאחר תשעה שבועות צעידה, יצא מהמצעד השבועי. במצעד הפזמונים של שנת ה'תשנ"ג דורג במקום ה-34. סרטון השיר "בן בסט" באתר יוטיוב מילות השיר "בן בסט", באתר Tab4U אלון אולארצ’יק – בן בסט (1993), סטריאו ומונו אלון אולארצ'יק בפורום ynet,‏ 9 באוקטובר 2002 המצעד השבועי של רשת ג' מתאריך 6 ביוני 1993, פזמונט המצעד השבועי של רשת ג' מתאריך 13 ביוני 1993, פזמונט המצעד השבועי של רשת ג' מתאריך 27 ביוני 1993, פזמונט המצעד השבועי של רשת ג' מתאריך 15 באוגוסט 1993, פזמונט מצעד השנתי תשנ"ג (1993), פזמונט
כולם כולם

כולם כולם הוא סינגל שהוקלט על ידי הזמר הישראלי אלון אולארצ'יק בהשתתפות הזמר הישראלי־קפריסאי טריפונס. את השיר הוציאה לאור בשנת 1986 חברת התקליטים NMC כסינגל שלא מתוך אלבום אולפן. את השיר כתב, הלחין והפיק אולארצ'יק לכבוד סיבוב ההופעות של טריפונס בישראל בחודש מרץ 1988. יחד עם "סקפאו מקוס" ו"סימבוניה" נמנה "כולם כולם" עם השירים החדשים שהופקו לכבוד כך. הוא הוצג כמועמד לכניסה למצעד הפזמונים השבועי של רשת ג' ב-1 באפריל 1986. בשבוע לאחר מכן דורג במקום ה-22. ב-6 במאי עלה למקום השביעי – המיקום הגבוה ביותר אליו הגיע. ב-3 ביוני יצא מהדירוג השבועי לאחר שצעד בו במשך שישה שבועות רצופים. המצעד השבועי של רשת ג' מתאריך 1 באפריל 1986, פזמונט המצעד השבועי של רשת ג' מתאריך 8 באפריל 1986, פזמונט המצעד השבועי של רשת ג' מתאריך 6 במאי 1986, פזמונט המצעד השבועי של רשת ג' מתאריך 3 ביוני 1986, פזמונט
שלום סלאם

שלום סלאם הוא סינגל שהוקלט על ידי הזמר הישראלי אלון אולארצ'יק בהשתתפות הזמרת הפלסטינית אמל מורקוס. את השיר הוציאה לאור בשנת 1986 חברת התקליטים NMC כסינגל שלא מתוך אלבום אולפן. "שלום סלאם" נכתב, הולחן והופק על ידי אולארצ'יק. במרכז מילותיו עומד הסכסוך הישראלי-פלסטיני, בהתאם לשיתוף הפעולה בין מוזיקאי ישראלי לזמרת פלסטינית. הוא מספר על כמיהתם של הצמד לשלום בין שני העמים. "שלום סלאם" הוצג כמועמד לכניסה למצעד הפזמונים השבועי של רשת ג' ב-13 בינואר 1987. בשבוע לאחר מכן דורג במקום ה-13. ב-10 בפברואר עלה למקום השביעי – המיקום הגבוה ביותר אליו הגיע. ב-10 במרץ יצא מהדירוג השבועי לאחר שצעד בו במשך שבעה שבועות רצופים. המצעד השבועי של רשת ג' מתאריך 13 בינואר 1987, פזמונט המצעד השבועי של רשת ג' מתאריך 20 בינואר 1987, פזמונט המצעד השבועי של רשת ג' מתאריך 10 בפברואר 1987, פזמונט המצעד השבועי של רשת ג' מתאריך 10 במרץ 1987, פזמונט
משפחת אבאזה

מִשְׁפַּחַת אַבַּאזַה (בערבית: عائلة أباظة או الأسرة الأباظية) היא משפחה מצרית ממקור צ'רקסי בעלת השפעה רבה במצרים למן שלהי המאה ה-18. לרבים מבני המשפחה ניתנו תוארי אצולה בתקופת שושלת מוחמד עלי, דוגמת התארים פאשא וביי, ורבים גם נבחרו לפרלמנט וכיהנו כשרים. השיעור הגבוה של חברי הפרלמנט מקרב המשפחה, כמו גם מעורבותה הרבה בספרות ובתקשורת, והונה הכולל המוערך בכטריליון דולר אמריקאי, הביאו להתייחסות אליה כאל אחת המשפחות השולטות במדינה. מקום מושבה העיקרי של משפחת אבאזה הוא במחוז א-שרקיה, ואף כמה כפרים בדלתת הנילוס נקראים על שם בני המשפחה ומרוכזים סביב העיירה כפר אבאזה. במשך עשרות שנים היה למשפחה מונופול פוליטי על מספר מחוזות בחירה. אף שלא בוצע מפקד בקרב האוכלוסייה הצ'רקסית במצרים, נאמד גודלה של המשפחה האבאזית המורחבת בכ-50 אלף נפש. הגם שאוכלוסייה צ'רקסית מתועדת במצרים החל מהמאה ה-13, תחת שלטון הממלוכים, הגירה משמעותית של צ'רקסים ואבזים למצרים אירעה כחלק מגלות הצ'רקסים במחצית השנייה של המאה ה-19. עם זאת, מספר מקורות מציינים כי משפחת אבאזה כבר התבססה בדלתת הנילוס עוד בשלהי המאה ה-18. ישנה אמונה בקרב בני משפחת אבאזה כי המשפחה נקראת על שם אחת מהאמהות המייסדות של המשפחה או על שם מקום הולדתה. אותה אם מייסדת נישאה לצאצא השמיני באילן היוחסין של שבט אל-עאאד (العائد) עוד טרם עלייתו לשלטון של מוחמד עלי. שבט אל-עאאד היה שבט בדואי מבוסס באזור מחוז א-שרקיה. לאחר איחוד זה חל למעשה פיצול של המשפחה לשתי ענפים: בני אל-עאאד ובני אבאזה. כמה מבני המשפחה בדורות הראשונים התברגו בממשל העות'מאני במצרים במאות ה-18 וה-19, ובתקופת ח'דיוות מצרים כבר היו פעילים פוליטית ברמה הארצית. חלקם ישבו במג'לס (המועצה המייעצת) שכונן אבראהים פאשא. שושלת מוחמד עלי גם העניקה למשפחה כפרים ואדמות שאפשרו למשפחה לשגשג. חסן פאשה אבאזה, נחשב לרוב לאב המייסד של המשפחה. הוא היה מפקח המחלקה (ناظر قسم) של ההיא (ههيا), וקיבל את התואר שייח' הערבים (شيخ العرب), תואר שניתן לראשי משפחות בעלות השפעה באותה תקופה. עוד מימי שלטונו של מוחמד עלי בני המשפחה נשאו תפקידים ברמה המקומית והלאומית, ואף כיהנו כחברי פרלמנט, לעיתים עד כדי שלושה במקביל, וכשרים. סלימאן אבאזה מילא תפקידי שלטון מקומי במהלך המאה ה-19, ועם עלייתו במעלה דרגות השלטון כיהן במועצה המייעצת וכמפקח מחלקת החינוך. וגיה אבאזה היה מוֹשלם של מספר מחוזות וחבר פעיל בתנועת הקצינים החופשיים שהביאה לביטול המלוכה במצרים. דמויות נוספות מבני המשפחה בפוליטיקה כוללות את: אבראהים דסוקי אבאזה, שכיהן במספר תפקידי שר, לרבות שר התחבורה וכהונה קצרה כשר החוץ; מאהר אבאזה, השר עם הכהונה הארוכה ביותר בהיסטוריה של מצרים, אשר היה שר החשמל והאנרגיה והיה אחראי לחיבור חלקים גדולים מן המרחב הכפרי לרשת החשמל. בתחום הכלכלה היה פואד אבאזה איש עסקים, מנהל האגודה החקלאית המלכותית. עם בני המשפחה שתרמו תרומה משמעותית למילה הכתובה במצרים ניתן למנות את עזיז אבאזה, ששירתו עסקה בפאן-ערביות, ופיכרי אבאזה, עיתונאי שכתב רבות נגד הכיבוש הבריטי במצרים ותמך בקידום נשים. ת'רוות אבאזה היה עיתונאי וסופר שהתנגד להלאמתה של תעלת סואץ. השחקן רושדי אבאזה שיחק במעל 150 סרטים. במטבח המצרי ישנה על שם המשפחה מנת עדשים – עדשים אבאזיות. אבזים ראובן אהרני, מהמט עלי והבדווים: כוחן של הזהויות השבטית והטריטוריאלית, המזרח החדש, כרך 47, תשס"ח, עמ' 27–52
בחור אנלוגי בעולם דיגיטלי

בחור אנלוגי בעולם דיגיטלי הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 1987 חברת התקליטים NMC, והוא נכלל כרצועה השנייה באלבום האולפן השני של אולארצ'יק, "שעשועי כאילו". את השיר כתב, הלחין והפיק אולארצ'יק. הוא הוצג כמועמד לכניסה למצעד הפזמונים השבועי של רשת ג' ב-22 בדצמבר 1987. בשבוע לאחר מכן דורג במקום ה-13. ב-19 בינואר עלה למקום התשיעי – המיקום הגבוה ביותר אליו הגיע. ב-16 בפברואר יצא מהדירוג השבועי לאחר שצעד בו במשך שבעה שבועות רצופים. המצעד השבועי של רשת ג' מתאריך 22 בדצמבר 1987, פזמונט המצעד השבועי של רשת ג' מתאריך 29 בדצמבר 1987, פזמונט המצעד השבועי של רשת ג' מתאריך 19 בינואר 1988, פזמונט המצעד השבועי של רשת ג' מתאריך 16 בפברואר 1988, פזמונט
רוצה לראות אתכם במקומי

רוצה לראות אתכם במקומי הוא אלבום הבכורה של עמיר לב, אשר יצא בשנת 1991. את האלבום הפיק לואי להב, עיבד משה לוי, ודנה ברגר ואתי אנקרי ליוו אותו בקולות רקע.על אף שחברת ההקלטות NMC השקיעה בתקליט הבכורה של לב 80,000 דולרים, האלבום נחל כישלון מסחרי ומכר 600 עותקים. האלבום נוצר עקב כך שלב שלח קלטת שירים שלו לאריאל זילבר. לב העריץ את "תמוז", בה היה חבר זילבר. הוא ניסה להניע קריירה מוזיקלית דרכו, וראה בו השראה. זה התגלגל למפגש בביתו של לב בירושלים ומשם ליצירת האלבום והפקתו על ידי לואי להב ומשה לוי, מהבולטים בתעשייה באותה תקופה. בדיעבד סיפר לב שההפקה הנוצצת של להב הייתה הסיבה לכישלון של האלבום, ושזו לקחה את השירים למקום רחוק וזר שלא אליו הם יועדו להגיע. מאת בן זילכה, ביקורת מוזיקה: "נוגע בדרכון" של עמיר לב, באתר טיים אאוט, ‏2014-03-09 אורי משגב /, איזה פסיכי זה שקוראים לו לב, באתר ynet, 3 ביוני 2009 יואב קוטנר, עמיר לב חוגג 20, באתר ישראל היום, 25 בינואר 2015 סער גמזו, גיבור הרגעים הקטנים: מסע בין האלבומים של עמיר לב, באתר הארץ, 23 בפברואר 2012
אטופיה

אטופיה ( מיוונית ἀτοπία "מצב של להיות לא במקום", "אבסורד") היא נטייה לייצר תגובה חיסונית מוגזמת של אימונוגלובולין לחומרים לא מזיקים. אלרגיות הן הביטוי הקליני של אטופיה. לאטופיה יכול להיות מקור תורשתי, אבל גם אם מקור האטופיה הוא תורשתי לפני התפתחות האלרגיה האדם חייב לבוא עם האלרגן במגע. גם טראומה פסיכולוגית ברחם יכולה לגרום לאטופיה. המונח אטופיה נטבע על ידי ארתור קוקה ורוברט קוק ב-1923. רופאים ומדענים רבים משתמשים במונח "אטופיה" עבור כל תגובה חיסונית של אימונוגלבולין (אפילו כאלו שאמורות לקרות), אבל רופאי ילדים רבים שומרים את המילה "אטופיה" לנטייה לתגובה חיסונית מוגזמת. רגישות אטופית היא רגישות במבחן דקירה לכל אלרגן נפוץ במזון או באוויר. מצבים שנחשבים כמצבים אטופיים: אטופיק דרמטיטיס, נזלת אלרגית (קדחת השחת) ואסתמה. הסבירות ללקות באסתמה, נזלת אלרגית ואטופיק דרמטיטיס יחד גבוהה פי 10 ממה שניתן היה לצפות בהתייחס לסיכוי לחלות באחד מהם. תגובות אלרגיות שנגרמות מאטופיה נעות בין עיטושים לאנפילקסיס ומוות. פרק זה לוקה בחסר. אנא תרמו לוויקיפדיה והשלימו אותו. תגובות אטופיות נגרמות על ידי רגישות יתר לאלרגן. לאטופיה יש מרכיב תרושתי. מחקר אחד הראה שהסיכון לחלות באטופיק דרמטיטיס או באטופיה בכלל "גדל כאשר אחד מבני המשפחה מדרגה ראשונה כבר סובל מאטופיה". כמו כן, המחלה יכולה להיות מולדת כתוצאה מפגיעה נפשית/פיזית בזמן ההריון. בנוסף נמצא כי "... טראומה עשויה להיות גורם המגביר את הסיכויים לאטופיה ועשויה לעזור להסביר את כמות חולי האטופיה שנמצאו באוכלוסיות עירוניות בעלות הכנסה נמוכה." גורמים סביבתיים יכולים להשפיע על חולי באטופיה. "השערת ההיגיינה" היא אחד המודלים שעשויים להסביר את העלייה התלולה בשכיחות של מחלות אטופיות, אם כי השערה זו אינה שלמה ובמקרים מסוימים אף סותרת את הממצאים. ההשערה מציעה שעודף ניקיון בסביבת התינוק או הילד עלול להוביל לירידה בחשיפה לגורמים זיהומיים הנחוצים להתפתחות תקינה של מערכת החיסון. מספר מחקרים מצביעים על כך שתזונת האם במהלך ההריון עשויה להשפיע על הסיכויים לחלות במחלות אטופיות אצל הילדים. פרק זה לוקה בחסר. אנא תרמו לוויקיפדיה והשלימו אותו. הטיפול במחלות אטופיות תלוי באיברים המעורבים. הטיפול נע בין טיפול מקומי בהזרקת סטרואידים ועד לטיפול בכל הגוף בעזרת סטרואידים, טיפול ביולוגי לדיכוי מערכת החיסון ואימונתרפיה. אטופיה, באתר אנציקלופדיה בריטניקה (באנגלית) atopy | Etymology, origin and meaning of atopy by etymonline, www.etymonline.com (באנגלית) מישל בוסקט אנלו ורוזלינד ג'יי רייט, Maternal stress and perinatal programming in the expression of atopy Arthur F. Coca, Robert A. Cooke, On the Classification of the Phenomena of Hypersensitiveness, The Journal of Immunology 8, 1923-05-01, עמ' 163–182 Hai-Lun Sun, Chih-Jung Yeh, Min-Sho Ku, Ko-Huang Lue, Coexistence of allergic diseases: Patterns and frequencies, Allergy and Asthma Proceedings 33, 2012-01-01, עמ' e1–e4 doi: 10.2500/aap.2012.33.3506 W. Küster, M. Petersen, E. Christophers, M. Goos, A family study of atopic dermatitis, Archives of Dermatological Research 282, 1990-01-01, עמ' 98–102 doi: 10.1007/BF00493466 Alexandros P. Grammatikos, The genetic and environmental basis of atopic diseases, Annals of Medicine 40, 2008-01-01, עמ' 482–495 doi: 10.1080/07853890802082096 Graham Devereux, Anthony Seaton, Diet as a risk factor for atopy and asthma, Journal of Allergy and Clinical Immunology 115, 2005-06-01, עמ' 1109–1117 doi: 10.1016/j.jaci.2004.12.1139
סטימצקי (פירושונים)

האם התכוונתם ל... סטימצקי – רשת חנויות הספרים הגדולה בישראל אביגדור סטימצקי – צייר ישראלי, מהבולטים שבחברי קבוצת אופקים חדשים יחזקאל סטימצקי – מייסד רשת חנויות הספרים סטימצקי תמר גוטליב-סטימצקי – וירולוגית ישראלית, ממדבירי מגפת הפוליו בישראל
סושו (כדורגל)

מועדון הכדורגל סושו-מונבליאר (בצרפתית: Football Club Sochaux-Montbéliard) הוא מועדון כדורגל צרפתי שנוסד בעיר מונבליאר המשחק בליגה הצרפתית השלישית. הקבוצה משחקת את משחקי הבית שלה באצטדיון אוגוסט בונאל שבמונבליאר. המועדון העפיל לחמישה משחקי גמר של הגביע הצרפתי וזכה בשניים. כמו כן, זכתה הקבוצה בשתי אליפויות הליגה הראשונה ובשתי אליפויות הליגה השנייה. המועדון הוקם בשנת 1928 כקבוצת כדורגל לפועלים ממפעל פג'ו הסמוך. בשנה לאחר מכן הקבוצה כבר החלה למשוך כדורגלנים מוכשרים מכל רחבי אירופה שרצו לשחק במועדון מקצועי כמו סושו. התוצאות לא איחרו לבוא ובעונות 1935 ו-1938 הקבוצה זכתה באליפויות הליגה הראשונה. לאחר מלחמת העולם השנייה הקבוצה נחלשה מעט, ומקבוצת ראש-טבלה היא ירדה לאמצע הטבלה ונשענה יותר על קבוצת הנוער המוכשרת במקום להשקיע רק בקבוצה הבוגרת. אף על פי שהקבוצה לא ירדה לליגה השנייה, היא לא הגיעה להישגים משמעותיים, עד לזכייה בגביע הליגה הצרפתית בעונת 2004. הקבוצה השתפרה בשנים האחרונות ומתברגת בחצי העליון של טבלת הליגה הצרפתית הבכירה וכן קבוצת הנוער של המועדון מספקת שחקנים מוכשרים שמשחקים בקבוצות המובילות בצרפת. למרות השיפור, בסיום עונת 2013/2014 ירדה הקבוצה לליגה הצרפתית השנייה לאחר שסיימה במקום ה-18. בסיום עונת 2022/2023 בליגה השנייה, הקבוצה מוקמה תשיעית בטבלה, אך עקב בעיות כלכליות הורדה לליגה השלישית. ליגה 1 אליפויות (2): 1935, 1938 מקום שני (3): 1937, 1953, 1980 ליגה 2 אליפות (1): 1947, 2001 הגביע הצרפתי זכייה (2): 1937, 2007 סגנות (3): 1959, 1967, 1988 גביע הליגה הצרפתית זכייה (1): 2004 סגנות (1): 2003 מדיה וקבצים בנושא סושו בוויקישיתוף אתר האינטרנט הרשמי של סושו (בצרפתית) סושו, ברשת החברתית פייסבוק סושו, ברשת החברתית אקס (טוויטר) סושו, ברשת החברתית אינסטגרם פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu
גיל ורנר

גיל ורנר הוא קצין בצה"ל בדרגת אלוף-משנה, המשרת כמפקד חטיבת קטיף, החטיבה הדרומית באוגדת עזה. שירת כמפקד חטיבת אלכסנדרוני, מפקד בא"פ אליקים ומפקד גדס"ר נח"ל. עם גיוסו לצה"ל התנדב ורנר ליחידת שלדג, ועבר בה מסלול הכשרה כלוחם. עם תום המסלול יצא לקורס קציני חי"ר. עם סיום הקורס שב ליחידת שלדג כמפקד צוות לוחמים והוביל אותו בלחימה כנגד הטרור הפלסטיני באינתיפאדה השנייה. בהמשך לחם במלחמת לבנון השנייה ושירת כמפקד פלגה. בשנים 2010–2012 פיקד על פלנ"ט נח"ל ולאחר מכן שימש מפקד מגמה בבא"ח נח"ל. בשנים 2018–2020 שימש מפקד גדס"ר נח"ל ובשנים 2020–2022, פיקד על בא"ח נח"ל. באוגוסט 2022 מונה למפקד חטיבת אלכסנדרוני ומפקד בא"פ אליקים. במלחמת חרבות ברזל פיקד על החטיבה בחזית הצפונית ובהמשך פיקד על צק"ח 3 (אלכסנדרוני) תחת עוצבת הבזק במסדרון נצרים. באוגוסט 2024 סיים את כהונתו. ב-18 בספטמבר 2024 החל לפקד על חטיבת קטיף, האחראית על הגזרה הדרומית באוגדת עזה. ורנר למעשה הגיע במקומו של אסף חממי שנהרג במתקפת הפתע על ישראל, שלאחר מכן הוחלף באופן זמני על ידי קודמו בתפקיד טל אשור. מדיה וקבצים בנושא גיל ורנר בוויקישיתוף לחוש את שדה הקרב עוד בשלב הגיבוש לגדס"ר, באתר IsraelDefense,‏ 11 בינואר 2020 תלמדו מהניסיון: הקצינים מסבירים – כך תהפכו ללוחמי על, באתר ישראל היום, 4 בדצמבר 2019 גיל ורנר נכנס לנעליים של יאיר צוקרמן היוצא, באתר צה"ל, 28 ביולי 2020 אל"ם משה פסל נכנס לתפקיד מח"ט "אלכסנדרוני", באתר צה"ל, 22 באוגוסט 2024 אל"מ גיל ורנר נכנס לתפקידו כמח"ט הדרומית, באתר דובר צה"ל, ‏18.9.2024
אבאזה

האם התכוונתם ל... משפחת אבאזה – משפחה מצרית ממקור צ'רקסי בעלת השפעה רבה במצרים. מבני המשפחה: אבראהים דסוקי אבאזה – פוליטיקאי פואד אבאזה – איש עסקים פיכרי אבאזה – עיתונאי, סופר וחבר פרלמנט עזיז אבאזה – סופר רושדי אבאזה – שחקן קולנוע ת'רוות אבאזה – עיתונאי וסופר אבאזה סיאבוש פאשה הראשון – איש צבא ופוליטיקאי עות'מאני ממוצא אבזי אבזים אבחזיה
סטאד רן

מועדון הכדורגל סטאד רן (בצרפתית: Stade Rennais Football Club, או בקיצור ראן) הוא מועדון כדורגל צרפתי מהעיר רֶן המשחק בליגת העל הצרפתית בכדורגל ברציפות מעונת 1994/1995. מועדון הכדורגל הוקם בשנת 1901, בשם "מועדון האוניברסיטה סטאד רן". השם שונה לגרסתו הנוכחית בשנת 1971. בעונת 2004/2005 ובעונת 2006/2007, רן סיימה במקום הרביעי של הליגה הצרפתית הראשונה, מיקומה הטוב ביותר בהיסטוריה. בעונת 2005/2006, אחרי מאבק צמוד וארוך על מקום לליגת האלופות וגביע אופ"א סיימה רן במקום השביעי, המאכזב יחסית מבחינתה. בעונת 2005/2006 הקבוצה שיחקה בגביע אופ"א. בסיבוב הראשון הקבוצה ניצחה את קבוצת אוסאסונה מספרד והגיעה לשלב הבתים. בסיום שלב הבתים הקבוצה הגיעה למקום האחרון בבית והודחה מהטורניר. הקבוצה שבה לגביע אופ"א כעבור שתי עונות. בסיבוב הראשון הקבוצה ניצחה את קבוצת לוקומוטיב סופיה מבולגריה והגיעה לשלב הבתים. בסיום שלב הבתים הקבוצה הגיעה למקום האחרון בבית והודחה מהטורניר. בתום עונת 2019/2020 סיימה רן במקום השלישי המוביל לשלב הבתים בליגת האלופות. הקבוצה מעולם לא זכתה באליפות הליגה הצרפתית העליונה וזכתה שלוש פעמים בגביע הצרפתי, בעונות 1965, 1971 ו-2019. בנוסף הקבוצה הגיעה 4 פעמים לגמר הגביע הצרפתי בשנים 1922, 1937, 2009 ו-2014. הקבוצה זכתה בשתי אליפויות הליגה השנייה בעונות 1956 ו-1983. בעונת 2019/2020, רן סיימה במקום השלישי בליגה, והעפילה לליגת האלופות לראשונה בתולדותיה. בעונת 2023-2024 הקבוצה תשחק לראשונה נגד קבוצה מישראל בשלב הבתים של הליגה האירופאית . בבבשורותיה שיחקו בעבר פטר צ'ך, אלכסנדר פריי, סילבן וילטור ועוסמאן דמבלה. המועדון ידוע גם בשל "אקדמיה לנוער" שלו שזכתה מספר פעמים באליפות צרפת. באקדמיה זו גדלו סילבן וילטור, יואן גורקוף, מוסה סואו, עוסמאן דמבלה וקווין טפיל-קטרין. נכון ל-16 ביולי 2024 הגביע הצרפתי זכייה (3): 1965, 1971, 2019 מדיה וקבצים בנושא סטאד רן בוויקישיתוף אתר האינטרנט הרשמי של סטאד רן (בצרפתית) סטאד רן, ברשת החברתית פייסבוק סטאד רן, ברשת החברתית אקס (טוויטר) סטאד רן, ברשת החברתית אינסטגרם סטאד רן, ברשת החברתית טיקטוק סטאד רן, ערוץ באתר Twitch.tv פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu Effectif et Staff, STADE RENNAIS F.C. (בצרפתית)
מאריס יאנסונס

מאריס יאנסונס (בלטבית: Mariss Jansons;‏ 14 בינואר 1943 – 30 בנובמבר 2019) היה מנצח לטבי. יאנסונס נולד בריגה שבלטביה, אז תחת כיבוש נאצי. אביו היה המנצח ארוויד יאנסונס ואמו, איראידה, הייתה זמרת אופרה יהודייה. אמו ילדה אותו במחבוא אחרי שהוברחה מחוץ לגטו ריגה. בגטו זה נרצחו אביה ואחיה. בשנת 1946 זכה אביו בפרס שני בתחרות ארצית ויבגני מראווינסקי בחר בו להיות עוזרו בפילהרמונית של לנינגרד. משפחתו הצטרפה אליו בלנינגרד (כיום סנקט פטרבורג) בשנת 1956 ויאנסונס הצעיר נכנס לקונסרבטוריון של לנינגרד, שם למד פסנתר וניצוח. אביו דחק בו להמשיך בכינור דווקא. בשנת 1969 המשיך בהשתלמות בווינה אצל הנס סווארובסקי ובזלצבורג אצל הרברט פון קאראיין. בשנת 1973 התמנה יאנסונס למנצח משנה של התזמורת הפילהרמונית של לנינגרד. בשנת 1979 התמנה למנהל מוזיקלי של התזמורת הפילהרמונית של אוסלו, שעליה ניצח בקונצרטים רבים, באוסלו ובסיורים בעולם, ואף בהקלטות רבות. בשנת 1992 הוזמן להיות מנצח אורח ראשי של התזמורת הפילהרמונית של לונדון. במרץ 1997 התמנה למנהל מוזיקלי של התזמורת הסימפונית של פיטסבורג. בשנת 1996 היה יאנסונס קרוב למוות על דוכן המנצחים באוסלו כאשר לקה בהתקף לב בשעת ניצוח על הדפים האחרונים של "לה בוהם". מנתחים בפיטסברג השתילו בחזהו קוצב לב, להשיבו לפעילות סדירה במקרה כשל (אביו של יאנסונס מת על דוכן המנצחים). בסתיו 2003 החל לכהן כמנצח ראשי של תזמורת רדיו בוואריה כמחליפו של לורין מאזל. ב-2004 התמנה במקביל למחליפו של ריקרדו שאיי כמנצח ראשי של תזמורת הקונצרטחבאו המלכותית באמסטרדם (שהודיע על פרישתו הצפויה מהתזמורת בחודש מרץ 2015). בשנת 2006 ניצח יאנסונס על קונצרט השנה החדשה בווינה. בינואר 2006 גם קיבל את פרס אמן השנה של MIDEM בקאן. בשנת 2012 ניצח שוב על קונצרט השנה החדשה בווינה בפעם השנייה, ובשנת 2016 בפעם השלישית. הוא התגורר עם משפחתו בסנקט פטרבורג עד מותו ב-30 בנובמבר 2019 ממחלת הלב ממנה סבל. מדיה וקבצים בנושא מאריס יאנסונס בוויקישיתוף מאריס יאנסונס, במסד הנתונים הקולנועיים IMDb (באנגלית) מאריס יאנסונס, באתר ספוטיפיי מאריס יאנסונס, באתר AllMusic (באנגלית) מאריס יאנסונס, באתר MusicBrainz (באנגלית) מאריס יאנסונס, באתר Discogs (באנגלית) מאריס יאנסונס, באתר Songkick (באנגלית) מאריס יאנסונס, באתר אנציקלופדיה בריטניקה (באנגלית)
1965 באסטרונאוטיקה

במהלך השנה בוצעו 126 שיגורים, מהם 70 (56%) על ידי ארצות הברית 18 בפברואר – במהלך טיסה של ספינת חלל סובייטית ווסחוד 2 מבוצעת יציאה ראשונה של בן אדם לחלל מהחללית. 20 בפברואר – ריינג'ר 8 מתרסקת על הירח בהצלחה תוך ביצוע משימת צילום ושידור תמונות לשם איתור אתר נחיתה אפשרי עבור תוכנית אפולו. 14 ביולי – מארינר 4, גשושית אמריקאית שידרה תמונות של מאדים תוך ביצוע יעף על פניו. 16 בנובמבר – ברית המועצות שיגרה חללית ונרה 3 - החללית הראשונה שהגיע לשטח של כוכב הלכת אחר. 26 בנובמבר – שיגור חללית על ידי צרפת - המדינה השלישית ששיגרה חלליות לחלל בעזרת משגר, נמל חלל ומרכז בקרה שלה במהלך השנה בוצעו מספר טיסות במסלול זה: מאות שיגורים בוצעו על ידי ארצות הברית מאות שיגורים בוצעו על ידי ברית המועצות 45 שיגורים בוצעו על ידי צרפת 21 שיגורים בוצעו על ידי הממלכה המאוחדת 17 שיגורים בוצעו על ידי יפן 87 שיגורים בוצעו על ידי קנדה שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1965 באסטרונאוטיקה בוויקישיתוף ריכוז נתונים על שיגורים
אגוז אריקה

אגוז האריקה (באנגלית: areca, נהגה: əˈriːkə; מכונה עממית בדרך כלל בשם אגוז בטל, בשל צריכתו בתערובת עם עלי הבטל (אנ')). הוא הפרי של דקל האריקה (Areca catechu) הגדל בחלק גדול מאיי האזור הטרופי של האוקיינוס השקט (מלנזיה ומיקרונזיה), בדרום-מזרח אסיה ובחלקים ממזרח אפריקה. נהוג להתייחס אליו ולצרוך אותו כאגוז. מייחסים לו השפעות מעוררות בשל הארקולין (אנ'), המרכיב הפסיכואקטיבי העיקרי שבו, שדומה לניקוטין. לצריכת הבטל מיוחסות השפעות מזיקות רבות על הבריאות. הארקולין ותרכובות אחרות הקיימות באגוז תורמות לשינויים היסטולוגיים ברירית הפה. אגוז הבטל ידוע כגורם סיכון מרכזי לסרטן (קרצינומת תאי קשקש של הפה ושל הוושט). צריכת אגוז הבטל נפוצה מאוד, הוא נצרך בידי מאות מיליוני אנשים ברחבי העולם, בעיקר בדרום-מזרח אסיה. ובדומה ללעיסת טבק, הוגדרה צריכתו כמצב חירום עולמי של הזנחת בריאות הציבור. אגוזי אריקה על העץ אגוזי אריקה טריים בשוק מטע לגידול אגוזי אריקה (בטל) בהודו מדיה וקבצים בנושא אגוז אריקה בוויקישיתוף ערך זה הוא קצרמר בנושא בוטניקה ובנושא אסיה. אתם מוזמנים לתרום לוויקיפדיה ולהרחיב אותו.